ગુજરાત વિધાનસભાની ચૂંટણીઓ નજીક આવી રહી છે અને રોજ નવા નવા ખેલ ચાલુ થઈ ગયા છે ,પુર ની દારુણ સ્થિતિ વચ્ચે પણ હાલ માં રાજકારણ ના વરવા ઉથલ પાથલ ના દ્રશ્યો જોવા મળી રહ્યા છે ત્યારે સમગ્ર ગુજરાત માં ભાજપ 150 બેઠકો ઉપર કબ્જા ની વાત કરી રહ્યું છે તેવે સમયે દક્ષીણ ગુજરાત ના વલસાડ માં પણ દાવેદારો એ પોતાનો નંબર લગાડવા અંદરખાને લોબિંગ શરૂ કરી દીધું છે,હાલ માં અહીં ખાસ કરીને ભાજપ માં જુના દાવેદારો ને બદલે નવા ચહેરા ને સ્થાન અપાય તેવી વાતો ચર્ચા ના એરણ પર રહી છે,અહીં અત્રે નોંધનીય રહેશે કે વિધાનસભા ની કુલ પાંચ બેઠકો પૈકી ઉમરગામ,પારડી અને વલસાડ ઉપર ભાજપ નું જબરજસ્ત વર્ચસ્વ છે જ્યારે ધરમ પુર અને કપરાડા કોંગ્રેસ ના હાથ માં છે,જોકે ભાજપ હવે બાકી રહેતી આ બંને બેઠકો સર કરવા માટે અંદર ખાને કાઉન્ટડાઉન શરૂ કર્યું છે અને બદલાયેલા માહોલ નો ફાયદો ઉઠાવવા લોબિંગ હાથ ધર્યુ છે.